ΔΗΜΟΣ ΑΓΙΑΣ ΒΑΡΒΑΡΑΣ

*Γραφείο Τύπου*

**ΔΕΛΤΙΟ ΤΥΠΟΥ *19/12/2022***

**Αφιέρωμα στον Ιάκωβο Καμπανέλλη**

Την Παρασκευή 23/12/2022 και ώρα 18.00΄, στο Δημοτικό Κινηματοθέατρο «Γ.ΡΙΤΣΟΣ», η Ανώτερη Σχολή Δραματικής Τέχνης του Δήμου μας, παρουσιάζει το έργο του Ιάκωβου Καμπανέλλη

*«ΠΑΡΟΔΟΣ ΘΗΒΩΝ»*

Ο Καμπανέλλης, μας ξαναθυμίζει τον Θηβαϊκό κύκλο μέσα από την οπτική των «δευτεραγωνιστών», των απλών ανθρώπων/ ηρώων που είναι καταλύτες στα έργα «Οιδίποδας Τύραννος», «Αντιγόνη» και «Επτά επί Θήβας».

Για τον Ιάκωβο Καμπανέλλη, πάροδος είναι ο δρόμος που μας οδηγεί σε έναν ακόμα κεντρικό δρόμο. Μας σβήνει το φως από τους γνωστούς τραγικούς ήρωες και το ανάβει ξανά σε εκείνους που κρύβονταν στην αθέατη πλευρά του μύθου. Μας μεταφέρει «παρά τον δρόμο για τη Θήβα», εκεί που μόνο οι φτωχοί και άσημοι ζουν και αγωνιούν, δίχως όνομα (όπως στις τραγωδίες οι άγνωστοι έχουν μόνο ιδιότητα) και που κάποιες πράξεις τους, στο παρελθόν, ευθύνονται για την πόλη των Θηβών που καίγεται.

**Σκηνοθεσία** Μάξιμου Μουμούρη.

**Ερμηνεύουν** : Εύα Καρακαξά, Άρτεμις Κυβέλου, Χρυσάνθη Μαρκέτου, Γαρυφαλιά Μαρίνη, Βάσω Παγιοπούλου, Αφροδίτη Σαραντέα.

**Είσοδος Ελεύθερη**